Kazimierz Brodziński
Store norske leksikon,Språk og litteratur,Litteratur i verden,Europa,Polens litteratur,Polens litteratur på 1800-tallet
Kazimierz Brodziński var en polsk poet, litteraturkritiker og historiker. Han regnes som en representant for den romantiske periode i polsk litteratur.
Brodziński deltok i Napoleons felttog i Russland i 1812. Han ble tatt til fange i slaget ved Leipzig i 1813. Erfaringene med lidelsen og bestialiteten han opplevde under denne krigen gjorde at han lot seg døpe og ble kristen.Han ble etter hvert professor i estetikk ved universitetet i Warszawa. Gjennom sine dikt og kritiske avhandlinger bidro han vesentlig til den romantiske retnings gjennombrudd i Polen. Sine siste år levde han i Dresden, der hjemmet hans var et møtested for tallrike polske emigranter. Hans mest kjente verk er Wiesław. En idyll fra Kraków ("Wiesław. Sielanka krakowska", 1820) som er en idealiserende skildring av polsk landliv, etter forbilde av Johann Wolfgang von Goethes Hermann und Dorothea (1782-84). Les mer i Store norske leksikon Polens litteratur  Romantikken – litteratur  Napoleonskrigene